Diari Oficial de la Generalitat Valenciana


Sumari del DOGV 6162, del 10-12-2009 (2009/14431)

RESOLUCIÓ d'1 de desembre de 2009, de la consellera d'Agricultura, Pesca i Alimentació, per la qual es convoquen les ajudes per tramitació anticipada per al foment de races autòctones en perill d'extinció, control oficial lleter, programa de genotipatge, agrupació de productors d'oví i caprí, sector equí i races autòctones en extensiu per a l'exercici 2010 a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6162

Data del DOGV
:   10-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14021


Data del document
:   01-12-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ramat
    * sector agrari
    * suport econòmic
    * ajuda pública

RESOLUCIÓ d'1 de desembre de 2009, de la consellera d'Agricultura, Pesca i Alimentació, per la qual es convoquen les ajudes per tramitació anticipada per al foment de races autòctones en perill d'extinció, control oficial lleter, programa de genotipatge, agrupació de productors d'oví i caprí, sector equí i races autòctones en extensiu per a l'exercici 2010 a la Comunitat Valenciana.  
 [2009/14356]  
L'Orde d'1 de febrer de 2008, de la CAPA, per la qual s'establixen les bases reguladores de les subvencions destinades al foment de races autòctones en perill d'extinció, establix en l'article 3, que el termini de presentació de sol·licituds es farà públic anualment per mitjà de la publicació en el Diari Oficial de la Comunitat Valenciana.   
D'acord amb l'article 7 del Decret 147/2007, de 7 de setembre, del Consell, este règim d'ajudes complix amb allò que es disposa en el Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses. Així mateix, s'indica, segons l'informe de la Direcció General d'Economia, que no és necessària la comunicació del règim a la Comissió Europea, a l'haver sigut realitzada pel Ministeri d'Agricultura, Pesca i Alimentació com l'ajuda XA 298/2007. La seua aplicació és vàlida a partir de l'any 2008 i s'inclouen tots els exercicis següents.  
L'Orde de 5 de maig de 2006, de la CAPA, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, establix en l'article 5, punt 2, que el termini de presentació de sol·licituds es farà públic anualment per mitjà de la publicació en el Diari Oficial de la Comunitat Valenciana.   
L'Orde de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, i es convoquen les ajudes per a l'any 2008, i d'acord amb l'article 7 del Decret 147/2007, de 7 de setembre, del Consell, es va adaptar als requisits establits en el Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles, i pel qual es modifica el Reglament 70/2001 (DOCE, de 16.12.2006), contenia les modificacions d'adequació a la normativa comunitària, i se li assigna el número de registre de l'ajuda, XA 413/2008. En la convocatòria 2009 se li va assignar el número següent XA 209/2009, i la seua duració és per a este únic exercici, per la qual cosa és necessària la notificació novament a la Unió Europea.  
L'Orde de 23 de setembre de 2008, de la CAPA, per la qual es modifiquen determinats aspectes de l'Orde de 28 de desembre de 2005, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra, i de l'Orde de 24 de maig de 2006, per la qual s'establixen les bases reguladores d'ajudes al programa de genotipatge, es convoquen les ajudes per a la millora de la qualitat de la llet a la Comunitat Valenciana i es fixen els imports globals de l'ajuda al programa de genotipatge a la Comunitat Valenciana es va adaptar als requisits establits en el Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament 70/2001 (DOCE, de 16.12.2006), contenia les modificacions d'adequació a la normativa comunitària, i se li assigna el número de registre de l'ajuda, XA 425/2008. La seua duració comprén el període 2008-2013.  
L'Orde de 24 de maig de 2006, de la CAPA, per la qual s'establixen les bases reguladores d'ajudes al programa de genotipatge a la Comunitat Valenciana, es va modificar amb l'Orde de 23 de setembre de la CAPA, esmentada en el paràgraf anterior, i es va adaptar als requisits establits en el Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament 70/2001 (DOCE, de 16.12.2006), contenia les modificacions d'adequació a la normativa comunitària, i se li assigna el número de registre de l'ajuda, XA 427/2008. La seua duració comprén el període 2008-2013.  
L'Orde de 23 de febrer, de la Conselleria d'Agricultura, Pesca i Alimentació, per la qual s'establix el procediment de concessió i pagament de subvencions a agrupacions de productors en els sectors oví i caprí, i es convoquen les ajudes per a l'any 2009 (DOCV núm. 5967, de 04.03.2009).  
Esta normativa desenvolupa el Reial Decret 104/2008, d'1 de febrer, establix les bases reguladores per a la concessió de les subvencions a les agrupacions de productors en els sectors oví i caprí i ha sigut notificada pel MARMM amb el número N86/08. La seua duració comprén el període 2008-2012.  
L'Orde de 2 de març de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes al sector equí a la Comunitat Valenciana per al seu foment i desenvolupament i es convoquen per a l'exercici 2009 (DOCV núm. 5976, de 17.03.2009).  
L'esmentada normativa desenvolupa el Reial Decret 1643/2008, de 10 d'octubre, establix la base normativa de les ajudes estatals destinades al sector equí (BOE núm. 246, d'11.10.2008), i ha sigut notificada pel MARMM amb el número N504/08. La seua duració comprén el període 2008-2013.  
L'Orde de 26 de juny de 2008, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades al foment de sistemes de producció de races ramaderes autòctones en règims extensius a la Comunitat Valenciana (DOCV núm. 5813, de 24.07.2008).  
El Reial Decret 1724/2007, de 21 de desembre, va establir la base normativa de les ajudes estatals destinades al foment de sistemes de producció de races ramaderes autòctones en règims extensius. Este règim d'ajudes ha sigut notificat a la Comissió Europea, i és considerada compatible amb el Tractat CE, per la qual cosa se li ha assignat el número de registre N10/2008. La seua duració establix el període fins al 31.12.2013.  
Per tant, i amb la finalitat que s'inicie per a l'exercici 2010 el procés de sol·licitud i tramitació anticipada de les ajudes esmentades es publica esta resolució.  
Per tot això, a proposta de la directora general de Producció Agrària, resolc:  
Apartat primer  
Convocar, per a l'exercici 2010, les ajudes que s'indiquen a continuació:  
- Races autòctones. Orde d'1 de febrer de 2008, de la CAPA, per la qual s'establixen les bases reguladores de les subvencions destinades al foment de races autòctones en perill d'extinció (DOCV núm. 5700, d'11.02.2008).  
- Control oficial lleter. Orde de 5 de maig de 2006, de la CAPA, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina (DOGV núm. 5264, de 23.05.2006).  
Orde de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, i es convoquen les ajudes per a l'any 2008 (DOCV núm. 5815, de 28.07.2008).  
- Genotipatge. Orde de 24 de maig de 2006, de la Conselleria d'Agricultura, Pesca i Alimentació, per la qual s'establixen les bases reguladores d'ajudes al programa de genotipatge a la Comunitat Valenciana (DOCV núm. 5284, de 21.10.2008).  
Orde de 23 de setembre de 2008, de la CAPA, per la qual es modifiquen determinats aspectes de l'Orde de 28 de desembre de 2005, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra, i de l'Orde de 24 de maig de 2006, per la qual s'establixen les bases reguladores d'ajudes al programa de genotipatge, es convoquen les ajudes per a la millora de la qualitat de la llet, a la Comunitat Valenciana i es fixen els imports globals de l'ajuda al programa de genotipatge a la Comunitat Valenciana (DOCV núm. 5875, de 21.10.2008).  
- Agrupació de productors d'oví i caprí. Orde de 23 de febrer, de la Conselleria d'Agricultura, Pesca i Alimentació, per la qual s'establix el procediment de concessió i pagament de subvencions a agrupacions de productors en els sectors oví i caprí, i es convoquen les ajudes per a l'any 2009 (DOCV núm. 5967, de 04.03.2009).  
- Sector equí. Orde de 2 de març de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes al sector equí a la Comunitat Valenciana per al seu foment i desenvolupament, i es convoquen per a l'exercici 2009 (DOCV núm. 5976, de 17.03.2009).  
- Races foment extensiu. Orde de 26 de juny de 2008, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades al foment de sistemes de producció de races ramaderes autòctones en règims extensius a la Comunitat Valenciana (DOCV núm. 5813, de 24.07.2008).  
Apartat segon  
Les ajudes anteriors es concediran a càrrec de:  
a) La línia T3082, «Millorar les explotacions ramaderes-MAPA», capítol IV, del programa 714.80, Desenvolupament i Millora de la Ramaderia, amb la dotació pressupostària següent:   
Quantia global màxima  
- Races autòctones en perill d'extinció: 48.000,00 euros.  
- Control oficial lleter: 60.000,00 euros.  
- Genotipatge: 21.000,00 euros.  
- Agrupació de productors d'oví i caprí: 50.000,00 euros.   
- Sector equí: 75.000,00 euros.  
- Races autòctones en extensiu: 334.000,00 euros.  
b) La línia T4746, «Millorar les explotacions ramaderes-MAPA», capítol VII, del programa 714.80, Desenvolupament i Millora de la Ramaderia, amb la dotació pressupostària següent:   
Quantia global màxima  
- Sector equí: 75.000,00 euros.  
- Agrupació de productors d'oví i caprí: 50.000,00 euros.  
Apartat tercer  
D'acord amb el projecte de llei de pressupostos per a l'exercici 2010 la dotació pressupostària estimada serà per la línia T3082 de 588.000 euros i per la línia T4746 de 125.000 euros.  
Segons disposa l'Orde de 26 de setembre de 1994, de la Conselleria d'Economia i Hisenda (DOCV núm. 2361, de 06.10.1994), sobre tramitació anticipada d'expedients de despeses, la concessió de les ajudes estarà condicionada a l'existència en els pressupostos de crèdit adequat i suficient per a això.  
Segons esta orde, tots els actes dictats en els expedients de despeses anticipades s'entendran condicionats al fet que, quan es dicten les resolucions de concessió definitiva, subsistisquen les mateixes circumstàncies de fet i de dret que existien en el moment en què van ser produïts aquells actes.  
Apartat quart  
El termini de presentació de sol·licituds, per a l'exercici 2010, serà des de l'endemà de la publicació d'esta resolució en el Diari Oficial de la Comunitat Valenciana, fins al dia 15 de gener de 2010.  
Apartat quint  
La justificació de les inversions o despeses aprovades davant de l'administració es realitzarà abans del dia indicat a continuació per a cada una de les ajudes:   
- Races autòctones en perill d'extinció: abans del dia 15 de novembre de 2010, tal com s'establix en l'article 7 de l'Orde d'1 de febrer de 2008.  
- Control oficial lleter: abans del dia 30 d'octubre de 2010, tal com s'establix en l'article únic de l'Orde de 10 de juliol de 2008, que modifica l'article onze de I'Orde de 5 de maig de 2006.  
- Genotipatge: abans del dia 15 de novembre de 2010, tal com s'establix en l'article deu de I'Orde de 12 de gener de 2006.  
- Agrupació de productors: abans del dia 30 d'octubre de 2010, tal com s'establix en l'apartat nou de l'annex I de I'Orde de 23 de febrer de 2009.  
- Sector equí: abans del dia 31 d'octubre de 2010, tal com s'establix en l'apartat sext de l'annex I de I'Orde de 2 de març de 2009.  
- Races autòctones en extensiu: abans del dia 30 de setembre de 2010, tal com s'establix en l'apartat nou de l'annex I de l'Orde de 26 de juny de 2008.  
Es consideraran despeses subvencionables les activitats empreses o els servicis rebuts després de la presentació i l'acceptació de la sol·licitud.  
DISPOSICIÓ FINAL  
Es delega en el director general competent en matèria de ramaderia la concessió i la denegació de les ajudes previstes en esta resolució.  
Esta resolució és definitiva en via administrativa, i contra esta es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos, a partir de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 1 de desembre de 2009.- La consellera d'Agricultura, Pesca i Alimentació: Maritina Hernández Miñana.